
„AIDO“ PRIEDAS VAIKAMS 


TEN, KUR... 


Ten, kur žaliuoja girios ir kloniai, 

Kur skamba sesių daina auksinė, 

Kur miškų paukščiai čiulba maloniai, — 
Tenai šalelė mūsų gimtinė. 


Kur lakštutėlės graudus balselis 
Virkdo ne vieną jauną širdelę, 

Kur pievoj linksta margas žiedelis, — 
Ten numylėta dainų šalelė. 


Kur geltonplaukių sesių darželiai 
Širdį praeivio žavi, vilioja, 
Mėlynažiedžiai žydi lineliai, 
Ežero bangos tyliai liūliuoja, — 
Ten mano mintys nuolatos skrieja, 
Ten traukia širdį, jauną krūtinę, 
Žavi dainelės, rūtų darželiai, 
Ten mano miela brangi gimtinė... 


M. Pumputis. 

TRAUKINYJE 


Jonelis ne kartą prašė tėvelį, 
kad važiuodamas paimtų ir jį Vil- 
niun. Tėvelis atsisakinėdavęs netu- 
ris laiko su juo vedžiotis ir vis 
atidėliojęs. Pagaliau, vieną vakarą, 
kažką pasikalbėjęs su mamyte, tė- 
velis pasakė: 

— Rytoj, Joneli, važiuosime 
Vilniun pas dėdę! Ar nori? 

Jonelis net pašoko iš vietos, 
kai išgirdo šiuos žodžius, ir pribė- 
gęs apkabino tėvelį už kaklo. 

— Noriu. tėveli, noriu! 

Paskui pribėgęs prie močiutės 
išbučiavo jos rankas ir veidus. 

— Nurimk, vaike! — pasakė tė- 
velis. — Tolimon kelionėn reikia 
rimtai rengtis. Kai tik šokinėsi ir 
nieko negalvosi apie kelionę, ji ga- 
lėsianti nuo tavęs pabėgti. 

Jonelis nurimo. Kartu su mo- 
tute jis apžiūrėjo savo šventadie- 
nius drabužėlius, išvalė juos šepe- 
čiu ir pasikabino arčiau savo lo- 
velės. Motutė paieškojo švarių 
skalbinėlių, apžiūrėjo kojines, liepė 
išvalyti ir išjuodinti batelius. Po 
vakarienės visi nuėjo anksčiau gulti, 
nes kitą dieną reikėjo anksčiau 
atsikelti ir skubėti į geležinkelio 
stotį. Jonelis ilgai vartaliojosi, vis 
galvojo apie rytdienos kelionę, apie 
Vilniaus gražumus, kol nuovargis 
užmerkė jo akis. 

Kitą dieną tėvelis turėjo Jone- 
li pažadinti ir priminti jam apie 
kelionę Vilniun. Jonelis tuojau iš- 
šoko iš lovelės, skubiai nusiprausė, 
apsirengė, pasimeldė ir jau buvo prie 
stalo, ant kurio garavo karštos 
arbatos puodelis. Mat, geroji mo- 
tutė nepanorėjo jo ir tėvelio išleisti 
iš namų alkanų, anksčiau atsikėlė 
ir užkaitė vandens arbatai. Joneliui 
ne valgis buvo galvoje, jis veržėsi 
kuo greičiausiai eiti i stotį. 

Pagaliau, atėjo ta valanda. Tė- 
velis ir Jonelis atsisveikino su ma- 


myte ir išėjo. Per visą kelią Jone- 
lis buvo nepaprastai kalbus ir vis 
klausinėjo, kaip jie traukiniu va- 
žiuosią, kas jiems parduosiąs bi- 
lietus, kas traukinyje žiūrėsiąs tvar- 
kos, kaip jie žinosią, jog jau atva- 
žiavę Vilniun. Tėvelis iš pradžių 
dar atsakinėjo, bet, netekęs kan- 
trybės, atsakė: 

— Palauk, vaike, visa savo aki- 
mis pamatysi ir žinosi. 

Stai pažįstamas Joneliui mieste- 
lis ir geležinkelio stotis. Stotyje 
pasieniais stovėjo suolai, juose sė- 
dėjo moterys ir vyrai, kurie ren- 
gėsi važiuoti traukiniu. Prie vie- 
no nedidelio langelio sienoje buvo 
susirinkusi eilė žmonių, kurie no- 
rėjo kasoje nusipirkti bilietų. 

Netrukus kasos langelis prasi- 
vėrė ir jame Jonelis pamatė valdi- 
ninką su raudona kepure. Jis pra- 
dėjo pardavinėti bilietus. Jonelio 
tėvelis taip pat, susilaukęs savo ei- 
lės, priėjo prie langelio ir gavo nu. 
sipirkti du bilietus. 

Kai visi keleiviai buvo ap- 
rūpinti bilietais, tas pats valdinin- 
kas išėjo iš kasos kambarėlio ir 
nuėjo pasitikti traukinio; jis laikė 
rankose susuktą raudoną vėliavėle. 
Tėvelis su Joneliu irgi išėjo pero- 
nan, kur jau buvo nemaža susirin- 
kusių žmonių. Vieni jų rengėsi va- 
žiuoti, kiti atėjo jų palydėti, o dar 


kiti trakinio pasižiūrėti, atvykusių 
pasitikti. 
Toli: toli pasigirdo  švilpi- 


mas, —tai artinosi prie stoties trau- 
kinys. Visi sužiūro ton pusėn, iš 
kur pasigirdo švilpimas. Jonelis 
taip pat ten pažvelgė ir pamatė 
stulpą dūmų. Netrukus bėgiais 
įsirito į stoti, sunkiai alsuodamas 
ir prunkšdamas dūmais, garvežis, 
o paskui jį visa virtinė vagonų. 
Traukinys sustojo. Iš vagonu išlipo 
keli konduktoriai ir keleiviai, 


Nr 9 


kurie atvyko į 
apylinkes. 

Jonelis su tėveliu,įlipo vagonan, 
rado kelias tuščias vietas ir dvi jų 
užėmė. Savo daiktus sudėjo ant 
lentynų, kurios buvo aukščiau, va- 
gono palubyje. 

Jonelis pripuolė prie lango ir 
žiūrėjo, kas dedasi stotyje. Jis ma- 
tė, kaip pašto tarnautojai atsiėmė 
iš pašto vagono atvežtąją kores- 
pondenciją, kaip geležinkeliečiai 
vežimėliais vežė krepšius, dėžes ir 
šiaip ryšulius į bagažinį vagoną 
ir tuos daiktus jan sukrovė; tai bu- 
vo keleivių daiktai — bagažas — 
kurio negalima buvo pasiimti su 
savimi į vagoną. Visi skubėjo baigti 
darbą, nes traukinys stotyje galėjo 
stovėti labai trumpą laiką. 

Vienas  konduktorių sušuko: 
„Prašau sėstis! važiuojam!“. Gar- 
vežis sušvilpė, suprunkštė, pradėjo 
Sunkiai alsuot', — ir visas traukinys 
pajudėjo. Iš pradžių jis slinko lėtai, 
Paskui vis greičiau ir greičiau, pa- 
galiau, pasileido bėgti kaip vėjas. 
Vagone buvo girdėti tik, kaip ratai 


šį miestelį ar jo 

vienodai tratėjo:,, Važiuojam, važiuo- 


jam“... Jonelis matė, kaip šalia ke- 
lio į užpakalį bėgo telegrafo stul- 
pai, medžiai, paskiri trobesiai. 


Po kiek laiko į vagoną įėjo 


. konduktorius ir pradėjo tikrinti ke- 


leivių bilietus. Jonelio tėvelis turėjo 
parodyti savuosius, konduktorius 
juos apžiūrėjo, replutėms pramušė 
juose skylutę ir grąžino tėveliui. 

Jonelis jau važiavo daugiau va- 
landos laiko. Traukinys buvo su- 
stojęs keliose stotyse, iš jų vagono 
buvo išlipe keli keleiviai ir buvo 
įlipę naujų. Jis jau norėjo, kad 
greičiau būtų tas Vilnius. 

Keleivių vaguonose kas kart gau- 
sėjo, traukinys artinosi prie Vil- 
niaus. Keleiviai ėmė darytis nera- 
mūs, pradėjo rinkti savo daiktus 
ir statyti juos ant suolų, patys vilk- 
tis drabužiais. 

— Vilnius! — sušuko konduk- 
torius, kai sustojo traukinys. 

Jonelis su tėveliu išėjo iš va- 
gono, nusileido tunelin ir juo 
išėjo į Vilniaus stotį. 


Pasakysiu... 


Pasakysiu pasakutę 

Apie girios aklą vilką, 

Senos raganos pirkutę 

Ir laukų kiškelį pilką, 

Apie dvaro ponaičiuką, 
Jojo kreivas kojeles, 
Apie pragaro kipšiuką 
Ir upelio žuveles. 

Pasakysiu pasakutę 

Apie mergus paukštelius, 

Apie ožį ir bobutę, 

Pievoj augančius kmynus... 
Pasakysiu apie rojų, 
Pilkos.lapės gudrumus, 
Apie garvežį be kojų, — 


Na, šiam kartui gana bus! 


M. Pumputis. 

GINČAS 


Augo sode sena obelis. 
Atėjo pavasaris, pritvinko pum- 
purai, atsirado  minkštučiai 
baltai geltoni lapeliai. Kai tik 
jie išlindo iš pumpurėlių, ap- 
sidairė po sodą ir sako obelei: 

— Mes viso medžio gra- 
žumėlis! | 

Nusišypsojo senoji obelis, 
patylėjo, paskui atsiliepė: 

— Pagyvensime, pamaty- 
sime! 

Praėjo dar kiek laiko, obe- 
lis apsikrovė baltai rausvais 
žiedeliais. Sukasi bitutės ap- 
link juos. Žmonės džiaugiasi, 
žiūrėdami į žiedus. Ir sako 
žiedai senajai obelei: 

— Mes viso medžio gra- 
žumėlis! 

Nusišypsojo ir dabar se- 
noji obelis, vėl patylėjo, paskui 
atsakė: 3 

— Pagyvensime, pamaty- 
sime! 

Neilgai gyveno žiedėliai. 
Netrukus jie nuvyto ir nukri- 


to. Jų vieton atsirado žalios 
užuomazgos. Užuomazgos au- 
go ir, kai obelies lapai pra- 
dėjo gelsti, pasirodė rausva- 
šoniai obuoliai. 

— Mes viso medžio gra- 
žumelis! — pasakė patenkinti 
savimi obuoliai.—lš sėklų, ku- 
rių yra mumyse, išaugs nau- 
jos obelys ir pavaduos mūsų 
motiną. Žmonės mus giria už 
gardumą, sultingumą, senajai 
obelei dėkoja už obuolėlių 
išauginimą!. 

— O apie mus jūs visi ir 
pamiršote, —atsiliepė iš po že- 
mės šaknys: — be mūsų ne- 
būtų nė jūsų. 

— Visi jūs man ir kiekvie- 
nas kitam esate reikalingi, — 
atsiliepė netekusi  kantrumo 
obelis.—Be lapų ir šaknų mes 
visi numirtume badu, be žie- 
dų nebūtų obuolių, be obuo- 
lių neatsirastų naujų obeliu, 
kurios mane pasenusią pava- 
duotų. 


NARSUS 


Gaidys mūs, oi, narsus! 
Kaip surinka, net baisu! Dre- 
ba žemė ir dangus, nes jo 
balsas,oi, skardus! Vištų kieme 
vadas jis, nuo pavojaus visas 
gins. 

Vištos rėkia: 


` — Kut-kutai! Skrenda va- 
nagas matai? 
Vištos bėga i namus, gai- 
dys rėkdamas: 
— Aš narsus! 


Atsiuntė R. Guobys. 

VASARA 


Tai puošias, puošias mūs žemelė 


Gėlių, žolynų vainiku, 


Laukuos, miškeliuos ir kalneliuos, 


Dabar taip žalia ir puiku! 
Visur pievelės tik žaliuoja, 
Bitelių dūzgia ten pulkai, 
Aplink siubuojami banguoja 
Rugelių ir kviečių laukai. 


Giria, mūs krašto puošmenėlė, 


Štai stovi šniokšdama linksmai, 


Ten čiulba-ulba lakštutėlė, 
Ir skamba jos giesmių aidai. 


Tai puošias, puošias mūs žemelė 


Gėlių, žolynų vainiku, 


Laukuos, miškeliuos irkalneliuos 


Dabar taip žalia ir puiku! 


cg 


Ką galvoja kaimo arklys 


MR Štai ateina pavasaris, su- 
tirpsta sniegas laukuose, — ir 
ikinkys mane, arkliuka, žag- 
rèn, kad arčiau dirvą. 
$ Karštu vasaros metu nu- 
Slenaus pievas,—ir aš turėsiu 
tempti šieno vežimus. Bėsiar- 
tinant rudeniui, reikės man 
vežioti į kluonus rugių ir avi- 
žų pėdus. 

Kai šeimininkas išvažiuos 


miestan parduoti ir pirkinėti, 
priseis man kai kada visą die- 
ną vilktis klampiu keliu, per 
darganą, pučiant šaltam vėjui. 
iemą stoviu iki kelių 
sniege, šąlu, kai tuo tarpu 
šeimininkas kažkur miške ker- 
ta malkas, renka ir krauna 
vežiman žabus. 
Taip ir praeina visas mū- 
sų gyvenimas besidarbuojant. 

MORKELE 


— Bėk, Simeli, krautuvėlėn, 
Pirkti man morkute, 

Kai nupirksi, grižk sūneli, 
Niekur neužtrukes. 


— Jau žinau gerai, mamyte, — 


Šaukia tuoj Simelis, 
Stvėręs pinigus rankytėn 
Bėga į miestelį. 


Jau miestelyj. Apsidairė. 
— Kur ta krautuvėlė? — 
Pasirinkęs pirkią dailią, 
Žengia I... paštelį. 


— Prašom duoti man morkutę 
Saldžią ir raudoną! 

— Ką kalbi? — ūsus papūtęs, 
Klausia storas ponas. 


— Ak,' čia paštas! — susigėdęs 
Sprunka lauk Simelis, 

O išbėgęs dairos vėliai, 

Kur jam pirkt morkelė? 

Štai netrukus pastebėjo 
Valsčiaus urėdiją, 

Bėga greitai, tartum vėjas — 
Nieko nebebijo. 


— Duok mork .tę! — šaukia ūmai, 


Raštvedį pamatęs... 
— Ko? -—paklausė ji seniūnai, 
Ir akis pastatė. E 


— Ak, tai valsčius! Koks aš kvailas! 


Kalba sau Simelis. | 
Eina vėl g:tve ir dairos, 
Kur jam pirkt morkelė? 


— Na, dabar nebepaklysiu:. 
Va, kur krautuvėlė...— 
Bėga... vaistinėn i viršų... 
— Prašom duot morkele! 


— Ką, vaikeli, — klausia ponas: 
Prijuoste ilgiausia: 
— Gal ricinos? O: kiek nori... 
Visą bonką gausi. 


— Kil — suriko mūs vaikinas, 
Kojos net sustingo, 

Nes prisiminė riciną, 

Pernai kai dar sirgo. 


Pro duris jis greit išdūmė. 
Lyg netekęs žado, 

Bet kitan butan pakliuvęs, 
Daktarą atrado. 


— Gydau nosį, pilvą, strėnas,. 
Gerklę ir krūtinę, 

Gydau ir klausau kiekvieną 
Ta triūba gumine. 


Jam išgirdus, kuo didžiausia 
Baimė ji apstojo. 

Greit išbėgo, nes labiausiai 
Triūbos jis bijojo. 

— Kur leki, palauk, vaikuti! 
Kas tave taip vejas? — 
Klausia bėgantį Simuti 

Su barzda senelis. 


Apsistojo susigėdęs 
Vargšas mūs Simelis. 

— Pasakyki, mielas dėde, 
Kur man, pirkt morkelė? —- 


— Tik morkelę? Tai čia juokas! 
"Va, štai krautuvėlė... 
Simas šoko pirkti morkos 


Ir... po pasakėlės. 


K. Tėma.. 

Vestuvės 


Giriom, pievom ir laukeliais 

Skrenda aidas iš miestelio: 

— Kalakutas ir antelė 

Vestuves ten savo kelia. 
Kapelas šešias suprašė, 
Smuiką, dūdą, būgną trečią, 
Bus alaus, dešrų visokių, 


Pupų, morkų, griežčių, ropių... 


Vieškeliais, plentais plačiausiais 

Renkas jau svečiai puikiausi: 

Pasipuošę, skrybėlėti, 

Pirštinėti, kepurėti. 
Autu štai meška važiuoja, 
Vilkas gi ant arklio joja, 
Motociklu voverėlė, 
O kiškelis dviratėliu, 

Tik stirnaitė ir lapelė 

Bėga pėsčios. O oželis 

Parugėm tik skuba, kruta 

Pas antelę, kalakutą. 
Girom, pievom 
Skrenda aidas iš miestelio: 
— Pas antelę kalakutą, 
Žvėrys šoka, juda, kruta. 

K. Tėma. 

Burinis laivas 


VARLĖS 


Varlės baloje tupėjo ir tarp 
savęs taip kalbėjo: 

— Sako, — žinot tą nau- 
jieną, — gandro nėra jau nė 
vieno! Visi—sako—jau išskri- 
do, jų nė vieno čia nebeliko. 
Dabar mums, brangios sese- 
lės, gyvenimas ramus liko. 
Dabar mes drąsiau gyvensim, 
gilumoj jau netupėsim, padai- 
nuosim,  pakurksėsim ir po 


pievas vaikštinėsim... Tad už- 
traukim mes dainelę už gan- 
drelių atminimą. Jie geri kai- 
mynai buvo, gaila, kad visi 
pražuvo. Kay 

Ir pradėjo sutartinę už gan- 
drelių atminimą. Tik šust! — 
bala eina... 


Greit nutilo juju dainos. 


Atsiuntė R. Guobys. 

SAVAITĖS DIENOS 


Pirmas juodas, Bet ketvirtas 

Antras juodas Visai tvirtas: 

Trečias juodas ir ketvirtas. Duonos kepalą suraitė, 
Penktas juodas, À Sustiprėjo, 

Seštas juodas, Sukrutėjo 

Kuo skaisčiausis tai septintas. Ir berniukai ir mergaitės. 
Pirmas juodas , Penktas juodas, 

Tartum puodas, Sausas puodas, 

Tai pirmadienis savaitėj: Tai penktadienis savaitėj: 
Su knygutėm = Sulysèjo, 

1 darbelį Aptingėjo 

Bėg berneliai ir mergaitės. Ir berniukai ir mergaitės. 
Antras juodas, Šeštas juodas, 

Tartum puodas, | Tartum puodas, 

Tai antradienis savaitėj: Tai šeštadienis savaitė;: 
Štai nuo darbo | Krečia šposus, 

Jau pavargo Nebemokos 

Ir berniukai ir mergaitės. Nei berniukai, nei mergaitės. 
Trečias juodas, Bet septintas, 

Tartum puodas, Kai nušvinta — 

Tai trečiadienis savaitėj: Tai sekmadienis savaitėj: 
Netingėkit, Žaidžia, šoka, 

Paskubėkit, Kaip tik moka 

Jūs berniukai ir mergaitės! Ir berniukai ir mergaitės. 


Atsiuntė K. Tėma. 


Našlaičio daina 


D 1ugiau nebedainuosiu Tu nori, kad dainuočiau 
aš tau jokių dainų, linksmai tau visada. r 
nes mano dainos liūdnos, | Bet kaip gi aš dainuosiu, 
o tu nemėgsti jų. kad džiaugsmo nerandu? 


Žinai, dalužė mano — 
liūdnumo kupina, 
Koksai likimas teko — 
tokia jau ir daina. 


J. Šiožinys. 

Gulbelės, prašom arčiau... 


Gaisrininkų šunes 


Labai dažnai atsitinka, kad 
miestuose per gaisrus namuo- 
se pasilieka vaikai. Jų iš namų 
kai kada sunku išnešti, nes jie 
išsigandę pasislepia ir tyli, o per 
dūmus jų negalima pamatyti. 
Londone laikomi 
vaikų gelbėjimui. Tie šuns 
kartu su gaisrininkais vyksta 
i degančius namus ir drąsiai 
lenda per dūmus ieškoti už- 
mirštų vaikų. Vienas toks šuo 
išgelbėjo dvylika vaikų; jį va- 
dino Bobu. 

Kartą kilo gaisras. Tuojau 
atvyko gaisrininkai. Juos: pasi- 
tiko moteris, kuri verkdama 
skundėsi, jog namuose pasili- 
ko jos dvejų metų dukrelė. 
Gaisrininkai paleido Bobą. 


šuns tokių 


Bobas nubėgo laiptais ir din- 


„go dūmuose. Netrukus jis iš- 


bėgo iš namų ir dantyse, nu- 
tvėręs už marškinėlių, išnešė 
mergaitę. Motina pripuolė prie 
dukters ir iš džiaugsmo verkė, 
kad ją gyvą pamatė. 
Gaisrininkai glamonėjo šu- 
ni, apžiūrinėjo, ar kartais ne- 
apsvilęs. Bobas nerimo ir ver- 
žėsi atgal į namus. Gaisrinin- 
kai pamanė, kad namuose 
esanti dar kažkokia gyva bū- 
tybė, ir paleido Bobą. Šuo vėl 
nubėgo i namus ir vėl netru- 


"kus-išsinėrė iš dūmų, laikyda- 


mas kažką nasruose. Kai žmo- 
nės geriau įsižiūrėjo į laiko- 
maji daiką, visi nusikvatojo 


šuo nešė didelę lėlę. L. T. 

VERNIR PES ISS 


MAŽASIS DIDVYRIS 


(Vaizdelis iš Ispanijos kovų). 


Gal ne vienas iš jūsų, vaikučiai, 
žinote, jog dabar Ispanijoje vyksta 
didelės kovos. Ten vyksta naminis 
karas, kovoja ispanai su ispanais. 
Daug kovos lauke žuvo ispanų, 
daug sugriauta gražių miestų, daug 
tenka kęsti Ispanijos vaikučiams, 
kurie dažnai neturi ko pavalgyti, 
o kiekviename žingsnyje juos tyko 
mirtis. Bet tarp tų žiaurumų kar- 
tais atlieka didvyriškus darbus ne 
tik suauge, bet ir mažieji. 

Tai buvo tuomet, kai vyriausy- 
bininkai traukėsi iš Teruelio. Ma- 
žasis Jokūbas ir jo vyresnysis bro- 
liukas Pranciškus stovėjo alkani, 
nuvargę, prisiglaudę prie sugriauto 
namo. Jų tėvelis senai buvo išėjęs 
į frontą, ir apie jį nebuvo gauta 
jokių žinių. Mama prieš dvi dienas 
buvo išvaryta apkasų kasti, —ir ne- 
grįžo. 

Staiga pasigirdo šūviai. Mažasis 
Jokūbas krūptelėjo. Šūvių garsai 
artėjo. Girdėjosi šūkavimai. 


— Pranciškau, aš bijau... — 
skundėsi Jokūbas. 
— Nebijok, čia nieko tokio. 


ikos, 
Nespėjo baigti, kaip netoliese 
sprogo granata ir žemės gabalai 
išlėkė į viršų. Po to viena, po ki- 
tos sprogo antra, trečia... Pasirodė 
kareiviai, kurie, perbėgę kiton pu- 


sėn, sugulė už mūro ir pradėjo 
šaudyti. 

— Z-Z-z-z-n-n — prazvimbė pro 
Pranciškaus ausį kulka ir įsmigo 


į mūrą. 

— Gulkim!—sušuko Pranciškus 
ir parvirto ant žemės Jį pasekė ir 
Jokūbas. Visai netoli vėl sprogo 
granata, o žemės gabalai apibėrė 
juos. 


— Šliaužkim anon pusėn, — vėl 
tarė Pranciškus ir pridūrė: — Sek 
mane... 


Kulkos be paliovos raižė orą. 


* Aplink griaudė patrankos ir aidėjo 


šautuvų šūvių garsai. Bet Pranciš- 
kus tebešliaužė per gatvę, O pas- 
kui jį išbalęs Jokūbas. Dėkui Die- 


vui.. Pranciškus pasiekė saugųjį 
mūrą, bet... Jokūbo nebuvo. 

— Zuvo! — dingtelėjo jam | į 
galvą. 


Gatvė buvo paskendusi dūmuo- 
se, O šūviai dar labiau aidėjo, to- 
dėl Jokūbo ieškojimas būtų mir- 
ties ieškojimu. Pranciškus tiek buvo 
sujaudintas Jokūbo likimu, kad, 
nežiūrėdamas pavojaus, puolė pa- 
lei žemę ir pradėjo šliaužti. 

Rado Jokūbą be sąmonės gu- 
lintį viduryje gatvės. Iš jo peties 
sruveno kraujas. Pranciškus sku- 
biai užsimetė jį ant pečių ir nebe- 
šliauždamas, bet stačias pasileido 
bėgti. Jau mūras... jau tuojau bus 
gera apsauga... Ir staiga Pranciš- 
kus pajuto dūrį į koją. Akyse pa- 
sidarė tamsu. Zengė jis žingsnį 
vieną, antrą ir... sukniubo. 

Nacionalistai. išviję vyriausybi- 
ninkus iš Teruelio, rado abu ber- 
niukus gulinčius be sąmonės. J'e 
tuojau buvo nugabenti ligoninėn. 
Kadangi sužeidimai buvo ne labai 
pavojingi, jie po kelių savaičių pa- 
sveiko. 

Toks didvyriškas mažojo Pran- 
ciškaus pasielgimas rodo mums, 
kad dažnai ir mažieji, nežiūrėdami 
gresiančio gyvybei pavojaus, ryž- 
tasi aukotis dėl savo artimo gero- 
vės, 


Jonas Mackevičius. 

Lakštutė belaisvė 


— Kodėl man tų dainų nečiulbi, 
Pilka, graži mano lakštute, 
Kurias kadais linksmai čiulbėjai 
Palei darželį žalių rūtų? | 
Ar nepatinka šis narvelis, 
Dailiai iš stabarų sukaltas? 

Ar tu per trumpąjį amželį 
Tiktai lakštuoji vieną kartą? 
Juk nieko pas mane netrūksta, 
Ko tik širdelė tavo geidžia! 

Kas tau skambių gražių dainelių 
Linksmai čiulbėti nebeleidžia? 
Juk sugavau, kad man čiulbėtum, 
Kad mane jauną vis ramintum, 
Kuomet liūdėsiu vienui vienas, 
Gailėdamas dienų sutrintų... 


Ir tarė man liūdnai paukštelis: 
— Išleisk tu mane sveiką, gyvą, 
Tuomet aš tau linksmai čiulbėsiu 
Sode tarp kvepiančių alyvų. 
Žinai, kad jungą sunku nešti, 
Žinai, kas tai nelaisvėj būti... 
Apsiverkė taip graudžiai, graudžiai, 
Tuos baigdama žodžius lakštutė. 
Sugniaužė manoširdį skausmas 
Akyse ašaros sužvilgo. 
Atidariau duris narvelio... 
= Paukšteli! skrisk, jei pasiilgai! 
Skrajok laisvai po mūsų kraštą, 
Ciulbėk linksmai, pilka lakštute, 
Ir pasakyk maniesiems broliams, 
Kad laimė laisvėje tik glūdi. 


V. Kuolaitis. 


Pas mus tokių uolų nėra 


140 


VARPELIS 


„Mes esame muzikontai, mes mokame griežti“... 


Su dalgiais į pievas 


Rytais rasa kaip karoliai ant 
žvangučių, dobilų ir vepos pakibu- 
si. O kur voratinklis pasitaiko, 
"ten atrodė visos tų karolių virtinės. 

Pievose žolė buvo jau suaugu- 
"si, jau laukė petingo šienpiovio, 
"kuris nušluotų ir paguldytų ją pra- 
„dalgiais, paklotų šienu sausu ir 
kvepiančiųu. 

Mūsų pievos buvo išmėtytos 
po visus laukus. Vienos parugėse, 


kitos pavasarojėj, trečios pūdyme. 


Bet visos užgintos, visos negano- 
mos. Ganyti keltavos buvo labai 
nepatogu, turėjome tenkintis miš- 
‘kais, dirvonais ir neužsėtomis dir- 
vomis, kuriose tik sustabdydavo- 
me. keltavas, kai  leisdavome: vieni 
kitus namo valgyti. Daugiausia iš- 
'būdavom miške. Karštomis dieno- 
mis miške nuolatos pavėnis, šalto- 
mis ir liūtingomis užuoveja ir ge- 
ras dangstis — ypatingai tankiaša- 
kkės eglės. 

Šienapiūtės laukėme  išsižioję. 
Vidudienio metu šieno vartymas, 


išdžiūvusio jau vežimas į kluoną, 
ypatingai jo mynimas į galą ar užu- 
jaują — vienas malonumas. Tiesa, 
dirbam tada visi sušilę, trapaus 
šieno visur mums prilenda, bet vi- 
si būnam linksmi ir patenkinti, o 
jeigu dar matome,kad štai štai 
tuoj lietus gali užklupti išdžiovintą 
šieną. Tylūs tada, kaip naminės bi- 
tės, skubiai lekiojam į kluoną ir iš 
kluono. Šieną jau verčiam tada 
ant pado, ar kur pakliūva, 


* 


Vakar girdėjau kaip tėtis dal- 
gius kalo. Buvo pavakariai. Ganė- 
me visai panamėj jau. Saulė liūd- 
nu veidu: slėpėsi- už mėlyno miško. 
Ir aš taip sakiau, kaip man kažka- 
da tėtis pasakė: 

— Iš mūs ji leidžiasi dabar 
kaip tik pro Uteną, Liepoją ir ma- 
rias. 

Labiau mane betgi įdomino 
negu saulės laida tai, kad tėtis dal- 
gius kalo. Žinojau, kad rytoj eis 

pievon, kad vidudienį jau bus kas 


varto. 

Kai keltavas parginiau, tėtis jas 
draug su kitais namiškiais sutikdi- 
nėdamas pasakė man: 

— Andriuk, ir tau intvėriau dal- 
gelį — šiemet visi šienausime. 

Džiaugiausi neapsakomai, net 
širdis smarkiau plakė. Prišokęs 
nubučiavau abi tėčio rankas ir vis 
galvojau, kaip čia aš ryt turėsiu 
šienauti. Prisiminęs, kad turiu gany- 
ti, nuliūdęs ištariau: 

— Tata, kadgi man ganyt reikia: 

— Atgysite ten, kur šienausim— 
ir tada, berneli, neišsisuksi jau — 
capsės net prakaitas per tavo kaktą. 

— Tai niekis, tata. Aš jau stip- 
rus. Jau dalgę galiu pakelti. 

— Sunkus, vaike, šienavimas. 
Reikia ne juokam sveikata parodyt. 

— Aš, tata, dar negalėsiu savo 
sveikatos parodyt. 

— Na, einam trobon. Dabosim, 
kokia ryt diena išauš. 


* 


Rytojaus dieną perkūnijų trenk- 
smai ir gargaliavimai prikėlė ma- 
ne iš miego. Pažiūrėjau praėjęs 
kluono vartus. Lietus pliaupė taip, 
lyg, iš tikrųjų, debesys vienas po 
kito iš aukštojo daugaus kristų. 
Žliaubė tik ir žliaubė, net atšokda- 
mi lašai sukeldinėjo prie žemės 
ūkaną. Tarpais kiek susilpnėdavo 

tas staigusis 
pirkios nebuvo matyti. Perkūnas. 
važinėjo su geležiniais ratais po 
visą dangų. Kai perlėks kur, tai 
mane net : drebuliai nukrėsdavo, 
nors šiaip nebuvau bailys ir perkū- 
nijų nebijojau. 

Sykį smarkiai traiksterėjo, pro: 
lietų pamačiau degantį ties kaimy-- 
no pirtim klevą. Kvapą sulaikyda- 
mas, vienu šuoliu nulėkiau į pirkią. 
ir sušukau: 

— Degam! 

— Kur? 

Pašoko tėtis iš lovos. 

— Vajėzau, Jėzau — atitolink 
nuo mūsų audras! — kalbėjo pa- 
maldžiai motina. 


* 


Kitam ryte giniau laukan kelta- 
vas jau linksmas ir smagus, nes: 
tėtis nešė ir mano dalgelį. 

Pamiškėje palikę keltavas grau- 
žti po lietaus sužaliavusią velėną, 
sustojom visi su dalgiais pievon. 
Tėtis, paleidęs brolius Joną su Pau- 
lium priekin atsistojo prie manęs: 
ir rodė, kaip reikia laikyti dalgis, 
kaip paspausti, kaip pakelti, kad 
kartais nepalikčiau užbestos į krū- 
mą. Pirmosios srutys išsunkė man 
iš kaktos prakaitą, bet mačiau, 
kad ir po mano dalgelio ritasi, 
nors kreivas, bet vis tik pradalgys.. 

r. 


Du gudruoliai 


Gudruolis kartą su gud- 
ruoliu susitikes kalbėt pradėjo. 
Taip vienas jųjų kitam sako: 

— Neperseniai buvoti zo- 
ologijos sode man teko. Te- 
nai mačiau aš dyvų dyvus! 
Muses. vabždžius tokius ma- 


žus, kad vos savo akim aš 
įžiūrėti juos galėjau! 
— O dramblio, gerbiama- 
sai, tu ten nematei? 
— Dramblio?!.. Ne, brolau, 
aš dramblio ten nepastebėjau... 
e. m. 


lietus, tarpais tai nė 

VCA R P ES LSS 


ENTSO 


Svento Jono naktis 


Asmens: Miškų Karalienė, trys 
miškų dvasios, trys -Laumaičiai, Si- 
mukas, Barbutė, Magdutė ir Onytė. 


I. 


(Miškas, tamsu, girdėti tyli mu- 
zika. Muzikai garsėjant ir šviesai 
didėjant, išeina miškų karalienė su 
miško dvasiomis); 

Karalienė. (Su paparčio žiedu 
rankoje). | 
Štai žiedas, kurs duoda daug 


džiaugsmo ir laimės, 
Suteikia paguodą vargdieniams 


| žmonėms. 
Stai žiedas! Tačiau prieš jį dreba 
iš baimės 
'Pikti, veidmainingi, pavydžios 
širdies. 
‘Štai žiedas, kurs metuose kartą 
pražysta, 
Jis spindi ir šviečia tarytum 
žvaigždė, 
„Patekęs klastingon jis rankon 
nuvysta, 


„Našlaičiams varguoliams tai 
laimės gėlė. 
Jis duoda žemčiūgų ir perlų 
ir aukso, 
Ir Baltijos jūrų gintarų brangių, 
Jis saugo ir gina nuo priešų 


; pikčiausių, 
Nuo pinklių, žabangų klastingų 
draugų. 
Jo ieško jaunuoliai, seni ir 
varguoliai, 


Jo ieško teisingas ir piktas žmogus, 

Bet dar nenuskynė jo niekas lig 
šiolei 

Tik tas, kuris buvo kuklus ir taurus. 


(Paduoda žiedą miško dvasiai); 


Paimkitšį žiedą,tarp lapų paslėpkit, 
Budėkit per naktį, diena kol išauš, 


Vaikeliui našlaičiui jį rasti padėkit, 
Bet saugokit, ginkit nuo pikto 
žmogaus. 


(Dvasios slepia žiedą) 


Užteks. Nebegaiškit, jau žmonės 
ateina, 
Jau braška medeliai, girdėti balsai. 


Miško dvasia. Kas čia, Kara- 
liene? 
Karalienė. Vaikučių tai dainos. 


(Karalienė ir dvosios išeina; po 
valandėlės įeina Laumaičiai). 


lI. 


I Laumaitis. 

Jau išėjo... Cit, brolyti, 
Spręskim, tarkim, kas daryti: 
Karalienė, ar girdėjai, 

Ji žmonėms — tiems (kad juos 
; vėjai!) 
Zada žiedą atiduoti 

Ir turtus mūs dovanoti. 

II Laumaitis. 

Taip, girdėjau. Tad nelaukim, 
Ziedą erškėčiais apkraukim. 

l Laum. 

Taip, gerai sakai. Skubėkim! 


(Apkrauna). 
iH Laum. Kas čia? 


lL Laum. 
Kažkas eina! Pasislėpkim! 
(Slepiasi). 
Simukas. (Girdėti linksma dai- 
na; ieidamas Simukas dainuoja). 
Simas pakluonėj 
Ganė ožius, 
Liurba, oi liurba, 
Kas iš to bus? 
Bum tadrai lylia, 
Bum tadrai liu, 
Bum, tadrai lylia, 
Kas iš to bus? 

Cha, cha, cha! Tai primelavo! 
Perėjau visą mišką, ir nieko, nei 
vienos baidyklės, nei šmėklos... Tai 
tik pasakos vaikams gązdinti...(Dai- 
nuoja): 


Šoko oželiai 

] kopūstus, 

Oi, ir sugraužė 

Stiebus, lapus. 
Bum tadrai lylia, 
Bum tadrai liu, 
Bum tadrai lylia, 
Kas dabar bus? 


Tačiau (pridėdamas pirštą prie 
kaktos) dėdė Martynas pasakojo, 
kad pats savo akimis matęs, kaip 
velnias žarnas iš pilvo jam traukęs, 
kai norėjo žiedą nuskinti, o kelmai 
ir baidyklės išsižioję juokės. (Po 
valandėlės). Bet kas iš to? nors ir 
taip būtų? Vis tiek, aš nebijočiau... 
aš nebijau, nei šmėklos, nei ...vel- 
nio... nieko aš nebijau! Ką, ar aš 
boba, juk aš būsiu kareivis, kapi- 
tonas, karininkas, generolas... Ka- 
riausiu, kamanduosiu, šauksiu, šau- 
dysiu, pyf, paf, ot taip... kai tik 
pamatysiu šmėklą, tai tuoj (taiko 
lazda: tuo tarpu vienas Laumaičių 
šauna lapu), Aaai!!! Kas čia?! Sau- 
do! (bėgioja išsigandęs po sceną). 
Užpuolė mane žmogžudžiai! Šaudo 
iš patrankų ir bombų, gelbėkite! 
(Pargriūva išbėgdamas). 


IV. 


lli Laumaitis. 


Tai kareivis, generolas! 
Gyrėsi esąs drąsuolis, 

O čia lapo išsigando, 
Vos nenusisuko sprando. 


i. Laumaitis. ((5ėgęs linksmai 
šokinėdamas juokiasi). 

Chi, chi! chi, chi! Tai pavyko! 

Visi turtai mums paliko. 

II. Laumaitis. 

Cit, nurimkit, vėl kas eina! 
Paklausykit. Girdėt daina? 
(Slapstosi). 

V. 

Barbutė (Ne visai kukliai ap- 
sirėdžius, su didele skrybėle, su 
pirštinaitėm; įeina dainuodama). 

„„tra-lia-lia, tra-lia-lia... O, kad 
tave... (spiria pasipainiojusią ša- 
kelę), ir praeiti neduoda, dar ko- 
jas man sudraskys. (Dairosi). Na, 
nors kartą padoresnę aikštelę ra- 
dau, šiaip žmogus vietos nerandi, 
čia medis, čia kelmas, čia žolės 
suželusios, kad jos kur prasmeg- 
tų —niekur jokio papartėlio, o juk 
nuo pat vakaro jo ieškau. (Po va- 
landėlės trina rankas). Oi, kad 
dabar čia rasčiau paparčio žiedą!... 
(Piktai). Ir ta Puišių Onukė, ta 
skarma palaikė — ir ta norėjo su 
manim eiti žiedo ieškoti! Matė 
kas tokius dalykus: ji su manim 
eisi. 

Reikia ieškoti paparčio. Kad | 
tik jis pavyktų man surasti. tai 
niekam, niekam nesakyčiau! Nusi- 
pirkčiau sau šokolado, saldainių, 
didelę lėlę, O paskiau daug daug 
suknelių, batelių... 

Tuomet parodyčiau tai piktna- 
gei Onukei..  (pamėgdžiodama). 
„Barbute, suknelė biauri, Barbute, 
bateliai nevalyti, žiurstelės, rankos, 
kaklas...“ (piktai). Salin tu, snarg- 
liu paodėl 

Kad tik man žiedą radus... (Su- 
žimba žiedas). Yra! Yra! Ziba! Pa- 
partėli tu mano, žiedužėli brangu- 
sis! Radau, radau! Tuoj nuskinsiu 
(Nori skinti; tuo tarpu Laumaitis 
kužtelia erškėčių šakelę, dygliai 
iduriai i ranką Barbutei). Ai, ai, 


kaip duria, kaip skauda... duria, 
mama! (Išbėga, šaukdama, rėk- 
dama). (B, d5) 

TRUPINĖLIAI 


Nardomuoju laivu į šiaurės 

ašigalį 

Šiaurės ašigalį jau seniai žmo- 
nės buvo pasiekę laivais ir lėktu- 
vais. Vienas mokslininkas sumanė 
pasiekti ašigalį nardomuoju laivu. 
Jis tvirtina, sad tokiu laivu galima 
būsią laisvai plaukti po ledų kalnais, 
kurie plauko prie ašigalio, ir tik ret- 
karčiais reikėsią iškilti pasiimti mais- 
to ir gryno oro. 

Tas mokslininkas prieš dvejus 
metus jau buvo mėginęs plaukti, 
bet turėjęs sugrįžti be nieko. Pasi- 
rodė, kad laivas, kuriuo jis plaukė, 
nebuvo pritaikytas tokiai kelionei. 
Dabar statomas naujas, pagal to 
mokslininko nurodymus. Jis kitais 
metais mėgins ir vėl plaukti į šiau- 
rės ašigalį. Jo kelione daug kas do- 
misi, nes tai nepaprasta ir pavojin- 
ga kelionė. 


OO O Oo | Oo o O O O TOLO [O | 


ŽAIDIMAI 


Neliesk kojomis! 


Šiam žaidimui reikalinga vieta 
40 žingsnių pločio ir 70 žingsn. ilgio. 
. Nuo vieno ir nuo kito galo skaito- 
ma 8 žingsn. ir įbedama po du kuo- 
liukus vienam ir kitam gale. Tarpas 
tarp kuoliukų — apie 4 žingsniai. 

aidėjų turi būti nemažiau 12, 
o jeigu daugiau kaip 26, tai reikia 
' didinti aikštę. Žaidėjai persiskiria 
į du būriu,ir kiekvienas būrys atsi- 
stoja prie savo vartų (kuoliukų). 
Tarp grupių tarpas—15 žingsnių. 
Katras nors būrys pradeda, jo ve- 
' dėjas padeda sviedinį ant žemės ir 
„kojos smūgiu siunčia priešininkų 
link. Tie, gaudydami sviedinį (tik 
rankomis), stengiasi kuo greičiau- 
siai sulaikyti. Sulaikęs žaidėjas siun- 


Leidėias atsakomasis redaktorius Liudvikas Cicėnas, 


V.AURIE BUS 

čia sviedinį atgal, tačiau tik kojos 
smūgiu. Taip žaidžiama tol, kol svie- 
dinys nulekia pas vienus arba pas. 
kitus už kuolelių. Katras būrys įmu- 
ša sviedinį, gauna tašką. Norint pri- 
gauti kitą grupę, galima mušti svie- 
dinį kelis kartus, paspiriant nestip- 
riais smūgiais, o paskui mušti iš 
karto smarkiai; taip darant, dažnai 
sviedinys pasiekia tikslą. 

Vaiku šypsenos 
GUDRUOLIS 


— Daug medaus valgyti ir ne- 
sveika ir negardu, — gyrėsi Pranu- 
kas. — Kai jį vieną valgai, tai nuo 
jo burnoje darosi kartu. 

— Tai kaip tu darai, kai nori 
pavalgyti medaus? — paklausė jį Anta- 
nukas. 

— Aš tuomet kviečiu talkon se- 
sutę. 

— Na tai ir jai kartu! 

— O ne! —atsakė Pranukas. — 
Jai visai nesidaro kartu,nes aš val- 
gau medų, o ji vieną duoną. 


TAI LABAI LENGVA 


Jonelis savo klasėje paskutinis 
mokinys. Kai parėjo namo, tėvelis 
ėmė jį barti: 

— Joneli, aš nesitikėjau, kad tu 
būsi paskutinis mokinys. Aš labai 
nustebintas ir nesuprantu, kaip tai 
galėjo atsitikti. 

— Tėveli, — sako Jonelis, — 
tai labai paprastas daiktas ir nėra 
nieko lengvesnio, kaip likti paskuti- 
niu mokiniu. 


Vilnius „RUCH“ spaustuvė 


